ILM วิ่งเกือบ 5% โบรกแนะซื้อเป้า 24 บ. ลุ้นกำไร Q1 โต รับ “ช้อปดีมีคืน”
ILM วิ่งเกือบ 5% ราคาแตะ 19.70 บ. โบรกแนะซื้อเป้า 24 บ. ลุ้นกำไรไตรมาส 4/65 ดีเกินคาดเดิม พร้อมจับตาช้อปดีมีคืน-การบริโภคฟื้น หนุนยอดขายเพิ่ม ดันกำไรไตรมาส 1/66 โตแกร่ง
ILM วิ่งเกือบ 5% โบรกแนะซื้อเป้า 24 บ. ลุ้นกำไรไตรมาส 4/65 ดีเกินคาดเดิม พร้อมจับตาช้อปดีมีคืน-การบริโภคฟื้น ดันกำไรไตรมาส 1/66 โตแกร่ง
3 ก.พ. 2566

ผู้สื่อข่าวรายงานว่า วันนี้ (3 ก.พ.66) ราคาหุ้นบริษัท อินเด็กซ์ ลิฟวิ่งมอลล์ จำกัด (มหาชน) หรือ ILM ล่าสุด ณ เวลา 16:04 น. อยู่ที่ระดับ 19.70 บาท บวก 0.90 บาท หรือ 4.79% สูงสุดที่ระดับ 19.80 บาท ต่ำสุดที่ระดับ 18.70 บาท ด้วยมูลค่าซื้อขาย 58.41 ล้านบาท

ทั้งนี้บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” หุ้น 24 บาท คาดกำไรสุทธิไตรมาส 4/65 ที่ 171 ล้านบาท ดีกว่าคาดก่อนหน้าเล็กน้อย ทำให้ทางฝ่ายปรับกำไรทั้งปี 65 อย่างไรก็ตามยังคงประมาณการและราคาพื้นฐานปี 66 เดิมที่ 24 บาท/หุ้น อิง P/E ที่ 17 เท่า แนวโน้มไตรมาส 1/66 ฟื้นตัวต่อเนื่องเมื่อเทียบจากปีก่อน จากการบริโภค, ท่องเที่ยวที่ฟื้นตัวมากขึ้น อีกทั้งมาตรการ “ช้อปดีมีคืน” ส่งผลให้ SSSG ตั้งแต่ต้นไตรมาสถึงปัจจุบัน เพิ่มขึ้น 8-9% เมื่อเทียบจากปีก่อน
 